4. ΝΟΜΟΣ υπ’ αριθ. 2803 της 10/13 Απρ. 1954 Περί κυρώσεως Β.Δ/των, εκδοθέντων εις εκτέλεσιν του Νόμ. 2500/1953 Άρθρον μόνον.-1.Κυρούνται καθ’ όλας αυτών τας διατάξεις, τα από 3.4.1954, ένδεκα Β.Δ/τα, τα δημοσιευθέντα δια του υπ’ αριθ. 58 της 3.4.1954 ΦΕΚ. (τεύχος Α΄), περί εφαρμογής του άρθρ. 1 του Ν.Δ. 2500/1953 επί του προσωπικού των Υπηρεσιών των Υπουργείων Δημοσίων Έργων, Συγκοινωνιών, Γεωργίας και Κοινωνικής Προνοίας, του Ινστιτούτου Γεωλογίας και Ερευνών Υπεδάφους, του Μετοχικού Ταμείου Πολιτικών Υπαλλήλων – του Ταμείου Παρακαταθηκών και Δανείων – της Διευθύνσεως Κρατικών Λαχείων του Εθνικού και Καποδιστριακού Πανεπιστημίου Αθηνών, του Εθνικού Μετσοβίου Πολυτεχνείου, της Ανωτάτης Γεωπονικής Σχολής, των Εθνικών Ορφανοτροφείων και Οικοτροφείων, Παιδικών Σταθμών και Αγροτικών Νηπιοτροφείων και του Ταμείου Προνοίας Δημοσίων Υπαλλήλων. 2.Αι δια του από 29 Δεκ. 1953 Β.Δ/τος «περί εφαρμογής του άρθρ. 1 του Ν.Δ. 2500/1953 επί του προσωπικού του Υπουργείου των Οικονομικών καθοριζόμεναι θέσεις Ταμειακών Γραμματέων επί βαθμώ 9ω, 8ω ή 7ω μειούνται κατά 74, επί ισαρίθμω αυξήσει των θέσεων των Επιμελητών εισπράξεως επί βαθμώ 11ω, 10ω, 9ω, 8ω, 7ω. 